આ અંગે અેક અધિકારીએ જણાવ્યું કે જો અધિકારી પાકિસ્તાનથી આવી રહ્યા હશે તો તેમના માટે અમારે પહેલાથી તેમની સિક્યોરિટી ક્લિયરન્સ કરવી પડશે. પરંતુ આવી બાબત અંતિમ સમયે મુશ્કેલ બની શકે છે. પાકિસ્તાન પાસે નવી દિલ્હીમાં તેના દૂતાવાસમાંથી પણ કોઈ અધિકારીને નિમણૂક કરવાનો વિકલ્પ છે. પરંતુ હજુ સુધી તેણે કોઈ અધિકારીનું નામ આપ્યું નથી. અધિકારીઓનું માનવું છે કે થોડા સમય પહેલા ગૃહપ્રધાન રાજનાથસિંહે પાકિસ્તાનને આતંકવાદી દેશ ગણાવ્યો હોવાથી અને તેને અલગ કરી દેવાનું નિવેદન આપ્યું હોવાથી કદાચ પાકિસ્તાન આ મિટિંગમાં આવવા નહી માગતું હોવાની પણ શક્યતા જણાઈ રહી છે.